Dit is die Here wat die wysheid gee, uit sy mond kom die kennis en die insig. | YAHWEH-NISSI
February 19, 2017 February 19, 2017 / the OP
Vertrou volkome op die Here en moenie op jou eie insigte staat maak nie. – As een van julle wysheid kortkom, moet hy dit van God bid, en Hy sal dit aan hom gee, want God gee aan almal sonder voorbehoud en sonder verwyt. – Wat vir die wêreld die onsin van God is, is groter wysheid as die wysheid van mense, en wat vir die wêreld die swakheid van God is, is groter krag as die krag van mense. – En tog, wat vir die wêreld onsin is, het God uitgekies om die geleerdes te beskaam; Voor God het geen mens dus iets om op te roem nie.
Wanneer U woord vir mense oopgaan, bring dit lig; dit gee insig aan dié wat nog onervare is. – Aan U beloftes hou ek vas, dit weerhou my van sonde teen U.
Almal het hulle instemming met Hom betuig en was verwonderd oor die aangename woorde uit sy mond. – Nog nooit het iemand gepraat soos hierdie man nie. – Aan God is dit te danke dat julle met Christus Jesus verenig is. Hy het vir ons geword die wysheid wat van God kom: die vryspraak, die heiliging en die verlossing.
Prov. 3:5. -Jas. 1:5. -I Cor. 1:25. -I Cor. 1:27,29.Psa. 119:130. -Psa. 119:11.Luke 4:22. -John 7:46. -I Cor. 1:30.
dagstukkies, die Here, eie insigte, sonder verwyt, sonder voorbehoud, van God bid, wysheid kortkom
← THE FIRST COMMANDMENT – PUTTING GOD FIRST
You shall have no other gods before Me – Exodus 20 verse 3 →